ועדת הכנסת, כנסת 16, פרוטוקול מספר 14, 2003-05-19 10:00

רוני בר-און: בוקר טוב, אני מתכבד לפתוח את ישיבת הוועדה.

רוני בר-און: הנושא הראשון שעל סדר היום: בקשת יושב ראש ועדת הכלכלה להעברת הצעה לסדר היום בנושא: "שינוע חומרים מסוכנים בכבישי הארץ" – הצעת חברת-הכנסת אתי לבני – מוועדת הפנים ואיכות הסביבה לדיון בוועדת הכלכלה.

רוני בר-און: מלכתחילה, הדיון נקבע בוועדת הפנים, חבר-הכנסת שלום שמחון, יושב ראש ועדת הכלכלה פנה אלי בבקשה להעביר את הדיון בהצעה לוועדה שלו.

רוני בר-און: בקיצור אומר, חומרים מסוכנים שעניינם שמירת איכות הסביבה מטופלים, בדרך כלל, בוועדת הפנים ואיכות הסביבה.

רוני בר-און: אבל, כשמדובר בשינועם, סבור – ואני מוכרח לומר, לא בלי טעם – חבר-הכנסת שלום שמחון שהנושא המרכזי בענין הזה הוא נושא השינוע, והוא מפנה לסעיף 13(ג) לתקנון הכנסת שקובע: "...

רוני בר-און: כי תחבורה, על כל ענפיה, הינה בתחום ענייניה של ועדת הכלכלה.

רוני בר-און: ..".

גדעון סער: אם כך, הוא יכול לבקש להעביר לוועדה שלו כל דבר שעובר בכביש, למשל, ציוד בטחוני, כי כל דבר משתנע".

רוני בר-און: אני מציע לקבוע את הדיון בשאלה הגורלית שלך כשהיא תתעורר.

רוני בר-און: כרגע, ההצעה שאנחנו צריכים לדון בה מדברת על: שינוע חומרים מסוכנים.

רוני בר-און: היתה הצעה לסדר והיא דיברה על הבעיה הטמונה בשינוע חומרים מסוכנים--

רשף חן: ההצעה לסדר דיבר על הסביבה.

רוני בר-און: -לא בהכרח לסביבה, הבעיה היא גם בשינוע.

רוני בר-און: למיטב זכרוני הענין נגע לנושא קונקרטי, דומני התהפכות של מיכלית באחד מכבישי הארץ.

רוני בר-און: ככל שנדוש בענין שהיווה את הסיבה לאותו דיון בהצעה לסדר, נתמקד כל הזמן בענייני השינוע.

רוני בר-און: אבל, גם ענין החומרים המסוכנים - ספציפית - מקומו בוועדת הפנים ואיכות הסביבה.

רוני בר-און: כך או כך, הסמכות במחלוקת מהסוג הזה - שלפי דעתי, במקרה די נדיר, היא לא מחלוקת אלא מחלוקת עניינית – מסורה לוועדה.

רוני בר-און: הזמנו את יושב ראש ועדת הכלכלה, שלום שמחון, הוא לא נמצא פה, הוא עסוק בעניינו.

רוני בר-און: אם יש מישהו שרוצה להרחיב מעבר - - -

רשף חן: מה העמדה של יושב ראש ועדת הפנים ואיכות הסביבה?

רוני בר-און: אנחנו נשמע אותו מיד.

רוני בר-און: חברת-הכנסת דליה איציק, יושבת ראש האופוזיציה, בבקשה.

רוני בר-און: דליה איציק:

דליה איציק: לפיכך, אני רוצה להסיר דאגה מפניו המיוסרים של יושב ראש הקואליציה שנראה לי נורא מודאג, ואני מוכרחה לומר שההערה שלו לא היתה במקום, הנושא הוא ענייני לגמרי.

דליה איציק: הנושא צריך להיות בוועדה, יש מסורת, יש נוהל.

דליה איציק: אני באה להעיד, בהיותי השרה לאיכות הסביבה שכך היו פני הדברים, ולפיכך, אני מבקשת מהחברים להכריע כמו שצריך לטפל.

דליה איציק: תודה רבה.

רוני בר-און: לפני שנשמע את חבר-הכנסת שטרן, ביקשתי מהיועצת המשפטית של הוועדה, הגברת אסטרחן, לחוות דעת בענין הזה, וככל שהגברת אסטרחן מתרשמת, אפשר לדון בזה בשתי הוועדות, והיא לא נקטה עמדה באיזו מן הוועדות יתקיים הדיון הזה.

רוני בר-און: בבקשה, אדוני יושב ראש ועדת הפנים ואיכות הסביבה, חבר-הכנסת יורי שטרן.

יורי שטרן: אין ספק, הנושא באמת נוגע לשתי הוועדות.

יורי שטרן: הייתי גם חבר בוועדת הכלכלה, והנושא נדון גם שם וגם בוועדת הפנים ואיכות הסביבה.

יורי שטרן: אני מבקש להשאיר את הנושא לדיון במסגרת ועדת הפנים ואיכות הסביבה, ולו מהטעמים הבאים: הקמתי ועדת משנה לנפגעי איכות הסביבה שבראשה עומדת, כעת, חברת-הכנסת, ד"ר לאה נס.

יורי שטרן: הגדרנו את נושא החומרים המסוכנים כאחד הנושאים המרכזיים בטיפול ועדת המשנה, ואי-אפשר לא לראות את הנושא של שינוע כחלק ממכלול הבעיות של החומרים המסוכנים, אחסונם, פסולת רעילה וכו'.

יורי שטרן: לכן, אני חושב שעניינית כדי שהדיון הזה ייכנס לשורת הדיונים שמטרתם להקטין במידה ניכרת את חשיפת האוכלוסייה לסכנות שקשורות לחומרים מסוכנים, אני מבקש להשאיר את הדיון, כפי שהוחלט בהתחלה, בוועדת הפנים ואיכות הסביבה.

רוני בר-און: אני רק רוצה לומר שדווקא שר התחבורה כותב לי שהוא קיבל את פנייתו של יושב ראש ועדת הכלכלה בנושא, לשר אין התנגדות כי הנושא יועבר מוועדת הפנים לוועדת הכלכלה.

יורי שטרן: אין לו התנגדות, זה לא אומר שהוא ממליץ.

יורי שטרן: היו"ר רוני בר-און: לא אמרתי שהוא ממליץ, אני חושב שבנוף הפוליטי שלנו כששר שהוא חבר המפלגה שלך אומר את זה, הוא ראוי לפחות שהדברים שלו יצוטטו, והוא יקבל את המחמאה שמגיעה לו בענין הזה.

יורי שטרן: אין ספק, זה רק אומר שהשר ליברמן מתייחס לזה עניינית והוא יודע ששתי הוועדות קשורות לנושא.

רוני בר-און: חבר-הכנסת שטרן, אם מותר לי, ענייני שינוע, בשורה התחתונה, סופם שהן תקנות שעניינם תחבורה.

רוני בר-און: מותר לנוע בין שעה X ל-Y, מותר לנוע בכבישים כאלה, צריך לנוע עם ליווי, בלי ליווי, עם ניידת, בלי ניידת, צריך לעשות איזה שהיא היערכות ברמה התחבורתית.

רוני בר-און: לכן, אני לפחות, אם מותר לי לומר את דעתי, אני באמת רואה יותר את הערך המוסף המרכזי של הדיון פה בנושא שינוע ולא בנושא חומרים מסוכנים.

רוני בר-און: ארבל, היועצת המשפטית של הוועדה, בבקשה.

ארבל אסטרחן: צריך לראות האם הדגש הוא באמת על ענין השינוע ששייך לוועדת הכלכלה או של איכות הסביבה ששייך לוועדת הפנים.

ארבל אסטרחן: לפני נוסח ההצעה לסדר היום והדיון שהתקיים במליאה, לפיו, אומרת המציעה, חברת-הכנסת אתי לבני: אני מתייחסת לשינוע של חומרים מסוכנים בכבישים, ואני רוצה לבקש את שר התחבורה שיעשה שימוש בסמכותו, מכוח חוק שירותי הובלה.

ארבל אסטרחן: חוק שירותי הובלה, זה חוק שלם שעניינו הובלת חומרים מסוכנים, הפיקוח עליהם, דברים שקשורים לזה.

ארבל אסטרחן: החוק הזה הוא בסמכות ועדת הכלכלה, והשר הממונה הוא שר התחבורה, באישור ועדת הכלכלה, לכן אני גם סבורה, כמו היושב ראש, שהענין נוטה יותר לוועדת הכלכלה.

רוני בר-און: תודה רבה.

רוני בר-און: חבר-הכנסת משה גפני, בבקשה.

משה גפני: אדוני היושב ראש, הנושא שהובא פה לדיון הוא לא השינוע אלא החומרים המסוכנים.

רוני בר-און: לא, האינדיקציה היא שמי שהשיב לזה היה שר התחבורה ולא השרה לאיכות הסביבה.

משה גפני: לא העליתי בדעתי שזה אחרת, אדבר לגופו של ענין, משל, למה הדבר דומה?

משה גפני: אם היו דנים על קרינה מאנטנות סלולריות, ואז היו אומרים שמי שצריך לדבר על זה הוא שר התקשורת, מכיוון שמדובר בתקשורת, בטלפונים סלולריים, כאשר מדובר על קרינה שיכולה לגרום למוות.

משה גפני: המודעות של איכות הסביבה שואפת לאפס.

משה גפני: המצב הוא שכל דבר מיד עובר לנושא המקצועי שלו.

משה גפני: אנחנו מדברים על שינוע, הנושא שינוע אם המשאית תיסע בכביש או לא תיסע בכביש?

רוני בר-און: אם היא תיסע?

רוני בר-און: מה יהיו תקינות הביטחון שלה מבחינת ההתניידות שלה?

רוני בר-און: באיזה שעות, ובאיזה כבישים?

משה גפני: הנושא, אדוני היושב ראש, זה התייחסות הכנסת, איך אתה מתייחסת לענין הזה?

משה גפני: האם אתה מתייחס לענין הזה כשינוע שאמנם יש בו בעיות, זה בסדר, צריך לטפל בבעיות באופן שיגרתי או שמה שמעניין אותך זה הנושא של חומרים מסוכנים?

משה גפני: אני אומר לך, אם הייתי בקדנציה הקודמת כיושב ראש ועדת הפנים ואיכות הסביבה, הייתי נשכב פה על הגדר שזה יהיה בוועדה הזאת.

משה גפני: השאלה, אדוני היושב ראש, איך אתה, כוועדת כנסת מתייחס לענין הזה.

משה גפני: האם אתה מתייחס בחומרה לענין של החומרים המסוכנים או שאתה רואה בזה עוד הליך של שינוע שאולי יש בו פרובלמטיקה מסוימת.

משה גפני: כאן מדובר על נושא שעלול לעלות בחיי אדם, והנושא הוא לא כלכלה אלא איכות סביבה.

משה גפני: מכיוון ששני ראשי הוועדות הם חברים שלי, יש לי בעיה.

משה גפני: אני מציע שתהיה ועדת משותפת לוועדת הכלכלה ולוועדת הפנים ואיכות הסביבה, ואז אני יוצא ידי חובת כולם.

זהבה גלאון: רעיון טוב.

רוני בר-און: דליה, ועדה משותפת מקובלת עלייך?

דליה איציק: בשום אופן לא, אפילו השר ליברמן, שאי-אפשר לחשוד בו, אומר - - -

יורי שטרן: אומר שהוא לא מתנגד הוא לא ממליץ שזה יהיה שם.

רוני בר-און: אני חוזר על דעתי, הדיון הוא לא בחומרים מסוכנים, לחומרים מסוכנים יש הגדרה, יש MANUAL, פותחים את הספר ויודעים.

רוני בר-און: עכשיו מדברים על שינוע, ברגע שקובעים את ה-MANUAL של השינוע, מכניסים פנימה את ה-MANUAL של החומרים המסוכנים, והא לכם הפתרון.

רוני בר-און: זאת דעתי, הדיון הוא בשינוע ולא בחומרים המסוכנים.

יורי שטרן: כבוד היושב ראש, אני אמרתי, וקודמי בתפקיד חבר-הכנסת משה גפני הגדיר את זה הכי טוב, זה לא חד-פעמי, אצלנו זה באמת נושא שיהיה לאורך הרבה ישיבות, אין בזה שום פוליטיקה.

יורי שטרן: אם אפשר להמליץ שזו תהיה ישיבה משותפת של שתי הוועדות, הייתי מעדיף את זה על פני כל מחלוקת.

רוני בר-און: ואתה מוותר על ראשות הוועדה?

יורי שטרן: זו לא ועדה, אני מדבר על ישיבה משותפת.

יורי שטרן: כבוד היושב ראש, זו הצעה לסדר היום, והצעה לסדר היום זה דיון אחד.

יורי שטרן: אני אומר, הדיון הזה יכול להתקיים כישיבה משותפת של שתי הוועדות, כמו שאני יושב עכשיו עם ועדת החינוך.

רוני בר-און: בוועדת הפנים?

יורי שטרן: לא איכפת לי באיזה ועדה, זה יכול להתקיים באולם ההרצאות.

רוני בר-און: בסדר, לא איכפת לך, קיבלנו.

רוני בר-און: דליה, זה מקובל עליכם?

דליה איציק: אדוני היושב ראש - - -

גדעון סער: אתם רוצים להתמודד כוחנית?

גדעון סער: הוא אמר, דיון משותף בין שתי הוועדות - - -

רוני בר-און: שיתנהל בוועדת הפנים, אמרתי, ויורי לא התנגד.

זהבה גלאון: אבל ההצעה הזאת נדחתה, מה אתה רוצה?

גדעון סער: - - - אני מבקש את רשות הדיבור, אני רוצה להבהיר לה את זה, היא לא שמעה - - -

רוני בר-און: סליחה, אנחנו מתכנסים סביב ההצעה הבאה, גדעון, לא מקימים ועדה משותפת.

רוני בר-און: אנחנו מקיימים את הדיון בוועדת הכלכלה, והדיון בענין הזה יתקיים בהשתתפות חברי ועדת הפנים ואיכות הסביבה.

רוני בר-און: יורי שטרן: סליחה, לא כך.

רוני בר-און: אני הצעתי מתכונת של ישיבה משותפת של שתי וועדות, כמו שאמור הייתי להיות עכשיו בישיבה משותפת עם ועדת החינוך.

רוני בר-און: כבוד היושב ראש, איפה זה יתקיים, תרשו לנו להחליט, כי יכול להיות שזה יהיה בכלל באולם ההרצאות.

רוני בר-און: אנחנו חייבים להצביע על ועדה אחת?

ארבל אסטרחן: אפשר ועדה משותפת.

יורי שטרן: אז אני אומר, ישיבה משותפת של שתי ועדות.

סגן מזכיר הכנסת דוד לב: יש ישיבה משותפת ויש ועדה משותפת.

יורי שטרן: ישיבה משותפת.

ארבל אסטרחן: ישיבה משותפת זה אומר שזה נמצא בוועדה אחת, ואותה ועדה מבקשת מהוועדה השניה שתעשה אתה ישיבה משותפת.

יורי שטרן: ישיבה משותפת.

יורי שטרן: תראו, אני לא רוצה להביא את הנושא הזה להצבעה, כי זה מגוחך.

יורי שטרן: כבוד היושב ראש, אני מבקש להמליץ על ישיבה משותפת של שתי ועדות.

רוני בר-און: תודה, שמענו.

רוני בר-און: חבר-הכנסת שלום שמחון, אם כי הגעת באיחור, אתן לך זכות דיבור, בבקשה.

שלום שמחון: נושא שינוע חומרים מסוכנים, מחולק לשני נושאים.

שלום שמחון: התקיימה ישיבה אחת, נושא אחד כבר אושר בוועדה ויש כבר תקנות שמונחות על שולחן הוועדה.

שלום שמחון: הנושא השני נמצא כבר בהליך עבודה בוועדת הכלכלה ומחכה להבהרות של משרד התחבורה.

שלום שמחון: אני מספר לכם פשוט כדי שתדעו.

שלום שמחון: מה שאתה עושה כרגע זה איזה שהוא נסיון להעביר, ממקום למקום, נושא שנמצא כבר בהליך עבודה.

אחמד טיבי: את זה לא ידענו קודם.

יורי שטרן: זה שמתקיימים דיונים בוועדה לא שייך להצעה לסדר היום.

רוני בר-און: אבל הוא אומר לך שיש אצלו חומר ואנשים כבר למדו אותו.

גדעון סער: אדוני היושב ראש, אני מציע שיושבי ראש שתי הוועדות ידברו ביניהם וימשיכו לדון בזה ביחד.

רוני בר-און: כבר שבועיים הם מדברים ביניהם, אני מבקש לסיים את זה.

דליה איציק: אדוני היושב ראש, ברשותך, יכול להיות מצב שעבודת הכנסת, שזה עיקרה של הוועדה הזאת - - -

רוני בר-און: הבנו, אנחנו מנסים להתגבר על זה.

דליה איציק: אני רואה שאתה נורא מנסה ואני מאוד מעריכה את זה, הטענה היא לא כלפיך.

דליה איציק: אני אומרת לך שאם היה בא אלי חבר כנסת מהמפלגה שלי והיה אומר לי שהוא רוצה להפקיע מחבר כנסת אחר נושא, הייתי אומרת לו, אדוני, אני אעמוד בוועדה ו- - - את זה, זה מכוון למישהי כאן.

דליה איציק: אדוני היושב ראש, אני מנסה להסביר שהנושא הוא מספיק חשוב , מחר, חס וחלילה, יקרה משהו, יגידו זה מה שעשתה הוועדה, חילקה נושא רק בשביל הפוליטיקה.

גדעון סער: דליה, זה הופנה לוועדת הפנים, זה עוסק בנושא של ועדת הפנים.

יורי שטרן: ההפנייה המקורית היתה לוועדת הפנים.

רוני בר-און: תודה רבה, חברים, אתה מתנגד לדיון משותף?

גדעון סער: אני לא מתנגד - - -

רוני בר-און: לא ועדה משותפת, דיון משותף.

רוני בר-און: אני לא אקים ועדה משותפת, אז הדיון יתקיים באולם ההרצאות.

רוני בר-און: משה גפני: - - - זה בראשות ועדת הכלכלה?

רוני בר-און: גפני, אתה מפריע לי, מספיק, תשמע אותי.

רוני בר-און: אנחנו מפנים את הנושא לטיפולה של ועדת הכלכלה והיא תקיים דיון משותף, יחד עם ועדת הפנים ואיכות הסביבה.

אתי בן-יוסף: למליאה.

רוני בר-און: למה המלצה למליאה?

ארבל אסטרחן: כי המליאה קבעה להעביר את הנושא לוועדת הפנים, ואנחנו ממליצים לשנות, ולהעביר את הנושא לוועדת הכלכלה.

רוני בר-און: בסדר, זו תהיה המלצה למליאה, אנחנו נצביע על זה, וזה בהתאם לסעיף 16 (ד) לתקנון הכנסת.

רוני בר-און: הצעות נוספות אין.

יורי שטרן: אני לא מבין, למה מפנים לוועדת הכלכלה בשביל לקיים ישיבה משותפת, אפשר להשאיר את הנושא בוועדת הפנים ושהיא תקיים את הישיבה המשותפת, מה ההבדל?

רוני בר-און: אני חושב שיותר נכון כך, זאת ההצעה שלי, יצביעו נגד שיצביעו נגד.

רוני בר-און: אם כן, אנחנו מצביעים, מי בעד העברת הנושא לוועדת הכלכלה, בהתאם לסעיף 16(ד) לתקנון הכנסת?

רוני בר-און: מי נגד?

רוני בר-און: הצבעה בעד – רוב נגד – מיעוט נמנעים – אין ההצעה להמליץ בפני המליאה, לשנות החלטתה ולהעביר את הנושא לוועדת הכלכלה, התקבלה 2.

רוני בר-און: הרכב ועדת המשנה לענין נציב הדורות הבאים

רוני בר-און: הנושא הבא על סדר היום: הרכב ועדת משנה לוועדת הכנסת לעניין נציבות הדורות הבאים.

רוני בר-און: בהתאם לתקנון הכנסת, הוקמה ליד נציבות הדורות הבאים - כאמצעי או כמכשיר עזר לפעילותה של הנציבות - ועדת משנה של ועדת הכנסת.

רוני בר-און: בכנסת הקודמת הוועדה הזאת הורכבה, בכנסת ה-16 טרם הספקנו.

רוני בר-און: חבר-הכנסת עמרי שרון נתבקש לעמוד בראשות הוועדה הזאת, והוא הציע את ההרכב השמי הבא.

רוני בר-און: אם למישהו יש השגות, גם על מועמדותו של חבר-הכנסת שרון לתפקיד יושב ראש ועדת המשנה וגם לרשימת חברי ועדת המשנה, אשמח לשמוע.

דליה איציק: - - -

גדעון סער: לא דיברו אתי.

רוני בר-און: אתם רוצים איזה שהיא הפוגה?

רוני בר-און: אולי תשמעו את השמות, ותראו אם זה מתאים לכם.

דליה איציק: אנחנו רק רוצים לדעת מה זה.

רוני בר-און: פניתי לחבר-הכנסת עמרי שרון ושאלתי אותו אם הוא מוכן לטפל בדבר הזה.

רוני בר-און: הוא פנה לאנשים ומציע את ההרכב הבא: עמרי שרון – יו"ר; חברים בוועדה: ענבל גבריאלי; יצחק כהן; רשף חן; שלום שמחון ושאול יהלום.

אחמד טיבי: אתם מגרשים את הערבים מהמדינה?

אחמד טיבי: אני רוצה לדעת.

קריאות: לא רק את הערבים.

אחמד טיבי: איך אתה רואה את המדינה בעוד עשר שנים, בלי ערבים?

אחמד טיבי: אז מילא ערבים, אבל גם את השמאל.

אחמד טיבי: משה גפני: אני לא מסכים אדוני היושב ראש, יש לי עכשיו ספק לגבי היושב ראש בגלל שהוא הציע את הוועדה הזאת ולא הציע אף אחד מהערבים ומהחרדים.

יולי יואל אדלשטיין: איציק כהן לא מספיק חרדי בשבילך?

אברהם בורג: אדוני היושב ראש, למרות שאני רק מחליף מישהו בוועדה, אני מציע שהיושב ראש יקח לידו את הרכב הוועדה ויציע הרכב ועדה שמשקף את יחסי הכוחות של מליאת ועדת הכנסת.

רוני בר-און: אז זו לא תהיה ועדת משנה, זו תהיה ועדה בהרכב של 15 חברים.

רוני בר-און: מי כמוך יודע שבשלב חלוקת התפקידים כולם מתנפלים, ויש תור, ובוועדות, צריך אחר כך לגרד אותם בשפכטל.

אברהם בורג: לא, יהיה פחות, ולכן אני מציע לך, תיקח את זה לידיים, ותוך 24 שעות - - - מליאה.

רוני בר-און: אני מבקש לשמוע השגות, תוספות, דרישות ומענות עד מחר ומחר נביא את ההרכב לאישור הוועדה.

רוני בר-און: 3.

רוני בר-און: פניית חה"כ דליה איציק ואחמד טיבי

רוני בר-און: הנושא הבא שעל סדר היום: פניית חברי הכנסת דליה איציק ואחמד טיבי - ובינתיים גם אופיר פינס – בדבר מעמדם ותנאי העסקתם של העוזרים הפרלמנטריים.

רוני בר-און: הקמנו ועדת משנה, קיבלנו המלצה - - -

ארבל אסטרחן: ועדת משנה למנהלי סיעות.

רוני בר-און: ולמרבית הצער, סבורה המחלקה לייעוץ משפטי שעניין זה מסור לתפקידה או לתחום סמכותה של הוועדה הציבורית שקובעת את תנאי העסקתם של חברי הכנסת.

רוני בר-און: זאת חוות הדעת של אנה שניידר.

אחמד טיבי: טעות קשה של הלשכה המשפטית, טעות קשה מאוד.

דליה איציק: זו טעות קשה של המחלקה המשפטית, ובכל הכבוד הראוי, קצת צניעות לא תזיק לה, זה נושא פר-אקסלנס של הוועדה הזאת.

דליה איציק: אז סליחה.

גדעון סער: למי?

גדעון סער: מה?

גדעון סער: לא שמעתי את הנושא, אבל אני לא מוכן לקבל התקפות על עובדי ציבור בכלל ועל יועצים משפטיים בפרט.

רוני בר-און: תודה, רשמנו את זה, ההערה נרשמה.

רוני בר-און: בכל אופן, יש לנו חוות דעת שאנחנו לא יכולים לעסוק בזה.

רוני בר-און: אז מה, את רוצה לנער את חוצנך.

דליה איציק: אני רוצה לראות את חוות הדעת.

רוני בר-און: חוות הדעת פה, אמסור לך אותה.

רוני בר-און: למיטב זכרוני היא היתה ממוענת גם אליך, והנה, שמך מופיע מיד אחרי יושב ראש הכנסת.

רוני בר-און: דליה איציק: אדוני היושב ראש, מוזר מאוד בעיניי שהיועצת המשפטית אין לה נוהג להרים טלפון.

רוני בר-און: למשל, היא היתה יכולה לשאול, חברת-הכנסת דליה איציק, רציתי לשמוע מה את מתכוונת או חבר-הכנסת טיבי.

רוני בר-און: זה כל כך קשה?

רוני בר-און: הנוהל מחייב, ואולי הניסוח שלי כל כך משובש ואולי בעל-פה הייתי מוסיפה לה עוד משהו, ואולי גם לא, והיתה זורקת את זה לפחת.

רוני בר-און: אני מציעה לכם את זה לסדר בכלל.

רוני בר-און: מה הרעיון?

רוני בר-און: הרעיון הוא בכלל לא הנושא הזה, לא דנים לא בתנאי עבודתם, לא רוצים שכר יותר, לא שום דבר.

רוני בר-און: כל מה שאנחנו אומרים, כשמישהו סמך עליך ומינה אותך ליושב ראש ועדת הכנסת, לא יכול לסמוך עליך שאתה תחליט מי מהעוזרים שלך הוא הבכיר?

רוני בר-און: את מדברת על אופרה אחרת, גם לאופרה הזאת נגיע.

דליה איציק: אני לא מדברת על מנהלי הסיעות, אני מדברת בדיוק על זה, אדוני היושב ראש.

רוני בר-און: סליחה, את צדקת.

גדעון סער: דליה, אין סמכות.

דליה איציק: אתה לא מקשיב לי.

דליה איציק: היא כותבת שאין סמכות להרחיב את שכרם.

דליה איציק: לא זה מה שביקשתי.

גדעון סער: אז תדברי איתה.

דליה איציק: אני לא רוצה לדבר אתה שהיא תדבר אתי.

דליה איציק: זה נושא פר-אקסלנס של הוועדה הזו, אין לי ענין לדבר אתה, לא צריך לדבר אתה, זה לא נושא שלה בכלל.

דליה איציק: אני מציעה שכשיש נושא כזה מותר לראות מה קרה.

משה גפני: דליה, אולי אנחנו יכולים לדעת מה ההצעה שלכם?

דליה איציק: חוות דעת מוקדמת, אתה מבין, זה יוצא החוצה, הנזק נגרם, כי מה?

דליה איציק: כי חברי הכנסת המושחתים ביקשו כסף.

רוני בר-און: לפי דעתי זה מטריד אותך ממש, אם אני מכיר אותך נכון, זה ממש לא גורם לך אפילו להעלות בחצי טון את הקול שלך.

רוני בר-און: חבר-הכנסת גפני ביקש לדעת מה ההצעה.

רוני בר-און: היום, אתה יכול להעסיק שני עוזרים פרלמנטריים, אחד בתנאים בכירים ואחד בתנאים זוטרים, והם צריכים להיות אקדמאים.

רוני בר-און: באה חברת-הכנסת איציק, בא חבר-הכנסת טיבי, בא חבר-הכנסת אופיר פינס ואומרים: לא נוח לי שאחד מקבל X והשני מקבל חצי X.

רוני בר-און: תחבר לי את ה-X ואת החצי X ותרשה לי לחלק את זה ביניהם, איך שאני רוצה, כלומר, חצי בחצי.

משה גפני: ואם אני לא רוצה שני אנשים?

רוני בר-און: אם אתה לא רוצה, אנחנו לא אוסרים את הנורמה הקיימת.

רוני בר-און: אומרת היועצת המשפטית, מכיוון שזה נוגע לתנאי העבודה של חברי הכנסת, זה מסלול הוועדה הציבורית.

רוני בר-און: גם אני, ביני לביני, סברתי שאם מסגרת התקציב לא נפרצת, ואנחנו עובדים באותה מסגרת תקציב, זה לא משפיע בעצם על תקציב הכנסת.

רוני בר-און: אז למה אנחנו צריכים עוד פעם ללכת לוועדה?

רוני בר-און: אבל יש חוות דעת משפטית.

דליה איציק: אדוני היושב ראש, תראה מה היא כותבת בסעיף 11, הרי היא לא טורחת לבדוק.

רוני בר-און: דליה, לא כל יועץ משפטי שמתבקש לכתוב חוות דעת על סמך פנייה כתובה או על סמך דיון בוועדה, צריך לנהל על זה משאל עם ולהתחיל להתרוצץ בין המציעים ובין האנשים, מה שנקרא פגישות פנים אל פנים.

דליה איציק: לעצם הענין, היא כותבת:

דליה איציק: חברי הכנסת דליה איציק ואחמד טיבי מבקשים כי ועדת הכנסת תחליט בדבר שינויים בתנאי העסקתם של העוזרים, השינויים המבוקשים כרוכים בין היתר בתוספת תקציבית.

דליה איציק: לא מיניי לא מקצתי, לא היה ולא נברא.

ארבל אסטרחן: זה ממש כתוב במכתב של חבר-הכנסת איציק וטיבי, המכתב מונח לפניכם.

ארבל אסטרחן: בסעיף האחרון כתוב: "...ועל כן מופנית בקשתנו זו אליך, כי שני העוזרים, אם עומדים בקריטריונים, ייחשבו כעוזרים מקצועיים...".

ארבל אסטרחן: היום יש עוזר אחד מקצועי ואחד רגיל, הבקשה היא ששניהם יהיו מקצועיים.

גדעון סער: זו הגדלה.

גדעון סער: דליה איציק: לא, אז אולי הכתיבה שלנו לא טובה, את רואה.

רוני בר-און: דליה, מה ההתנפלות הזאת על שלטון החוק?

דליה איציק: אצלנו זו ביקורת אצלכם זה התנפלות.

רוני בר-און: חבר-הכנסת בורג, בבקשה.

אברהם בורג: לא ראיתי את המכתב שלהם, אני רואה את הניתוח של המכתב, כך או כך, בכנסת ה-15 השתנה המצב של תהליך הדיון בקביעת שכר ותנאיהם של חברי הכנסת, זה נקרא חוק אבי יחזקאל שהכריח את הכנסת להקים ועדה ציבורית לכל דבר שעניינו שכר ותנאי שכר של חברי הכנסת.

אברהם בורג: כתוצאה מכך, אני הקמתי את ועדת גל-נור כוועדה וולונטרית שחייבה את אשר חייבה, קיבל את אישור הוועדה וכו', גם היה הגיון פנימי למה שנקבע שם בדירוג ובכל דבר אחר.

אברהם בורג: ההצעה שלי שאם ועדת הכנסת רוצה לדון בכלל בכל הנושא הפרופסיונלי של העוזרים הפרלמנטריים, לאמור, אני רוצה שני עוזרים מקצועיים - זה הרבה יותר טוב לצורך הענין - שתבדוק שני דברים: אחד - שהוועדה תגבש את עמדתה, מה היא רוצה עם העוזרים הפרלמנטריים, זה ראוי לא אגב בקשה אלא זה ראוי אגב מה אנחנו רוצים מעבודתו של חבר-הכנסת; דבר שני – לשים לב, אני לא יודע על מה חברת-הכנסת איציק כל כך כועסת על היועצת המשפטית, אבל דבר אחד צריך לחייב את כולנו, וזה החוק שעבר בכנסת.

אברהם בורג: אני חושב שאין סמכות לוועדה לדון בזה לאור החוק של אבי יחזקאל, שבין שאר הסיבות שהתנגדתי לו, זה שהוועדה לא תוכל לדון בדברים כאלה.

דליה איציק: מה זה כאלה, אברום?

דליה איציק: אין פה כלום, סיימה את הנושא.

דליה איציק: אין פה כלום, כל מה שאנחנו אומרים זה שיהיה לך שני עוזרים.

אברהם בורג: ושניהם לא מקצועיים.

דליה איציק: לצורך הענין.

אברהם בורג: אם שניהם לא מקצועיים, את רוצה לתת לאחד מהם תנאים של מקצועי?

אברהם בורג: דליה איציק: לא, גם אם אחד מקצועי.

אברהם בורג: נניח שאתה מקצועי ויש לך A.B והשני הוא לא מקצועי כי אין לו A.B, אני רוצה להחליט שזה שאין לו A.B - - - יותר מקצועי, שיהיה לי שיקול הדעת.

אברהם בורג: אני לא מבזבזת כסף.

רוני בר-און: אברום הציג לי בשנייה תקלה שאת לא יודעת להתמודד אתה.

רוני בר-און: שניהם לא מקצועיים, את אומרת, אני רוצה לחלק להם קצת goodies שמגיע למקצועי בלבד.

רשף חן: עוד יותר קיצוני, היא רוצה לתת ללא מקצועי כאילו הוא מקצועי, ולמקצועי כאילו הוא לא מקצועי.

רוני בר-און: את רוצה גם וגם.

דליה איציק: אני רוצה שאני אחליט מי המקצועי.

דליה איציק: למה אני לא יכולה להחליט?

דליה איציק: השכר נשאר אותו שכר.

רשף חן: כי לא הכל זה קופה, רוצים שיהיו לנו עובדים מקצועיים, יש אינטרס לציבור שהעובדים שלנו יהיו אקדמאים.

רוני בר-און: דליה, השורה האחרונה במכתב שלך מפרקת את כל העמדה שלך.

רוני בר-און: את אומרת שכאשר שניהם לא מקצועיים ואת יכולה להשיג שניים שהם לא מקצועיים, את היא זאת שתחליטי מי מהם הוא המקצועי.

רוני בר-און: זה לא ילך.

דליה איציק: תסביר לי למה.

רוני בר-און: למרות שאולי את לא משנה את התקציב את מכניסה פה עז שמי שקבע מקצועי ולא מקצועי לא התכוון שתכניסי את העז הזו, ולכן את צריכה ללכת לוועדה.

אברהם בורג: את צריכה ועדה בשביל זה, בדיוק בשביל זה.

אברהם בורג: היו"ר רוני בר-און:

אברהם בורג: יכול להיות שהוועדה תשמע אותך, ותגיד, סליחה, באמת, נסיון החיים יותר חזק מכל האבי יחזקאלים למיניהם ומכל השינויים שקבעו, והבעיה שמעלה דליה היא בעיה נכונה, אני משנה את זה והולכת בהתאם למה שהיא מציעה.

אברהם בורג: לוועדה יש את הסמכות, היא יכולה לשנות סדרי בראשית, היא יכולה לקרוא לכלב חתול ולחתול כלב, כי הסמיכו אותה לעשות את זה.

אברהם בורג: לא, נדמה לי שהאישור הסופי הוא פה בוועדה.

אברהם בורג: זה חוזר לכאן.

רוני בר-און: בוודאי, ואז הוועדה תאשר את זה, אבל אז יש לנו את הפלטפורמה התקנונית.

דליה איציק: הנושא הזה מאוד חשוב בעיניי.

דליה איציק: יושבים בחדר הזה כמה אנשים שאין להם A.B אחד, והם שמים כמה כאלה בכיס הקטן ונחשבים מקצועיים מאוד.

דליה איציק: אין תחליף לנסיון חיים, אין.

רוני בר-און: אני לא מתווכח עם הרעיון, הרעיון צודק וצריך לפתור אותו, אנחנו רק לא בוחרים את הטריבונל הנכון.

דליה איציק: אני הבנתי מאברום שהוא הקים את הוועדה לא באורח מתמשך קבוע פרמננטי עד סוף חייה של הכנסת שתהיה מיליוני שנים.

רוני בר-און: גם אני הבנתי כך ממנו ומרובי ריבלין, ועדיין אני צריך עכשיו לסדר ועדה.

דליה איציק: בדיוק, זה מה שאני מבקשת שתסדר ועדה.

רוני בר-און: תגישי הצעת חוק, ובואי נפרק את מה שעשה אבי יחזקאל.

אברהם בורג: זה הרעיון הכי טוב, לתת עוד סמכות לכנסת.

רוני בר-און: אברום, לך יש את האוטוריטה כיושב ראש כנסת בדימוס, עליך לא יתנפלו שאתה מסדר פה סידורים פרטיים, תלך עם זה קדימה, אנחנו באמת ניחנק פה, על שטות כזאת ללכת לוועדה חיצונית, יש להם זמן?

רוני בר-און: אין להם זמן?

רוני בר-און: עד שיבדקו, עד שיבחנו?

רוני בר-און: אנחנו ניחנק עם הדבר הזה.

אברהם בורג: אני אנסה להביא הצעה שתהיה מוסכמת.

רוני בר-און: בבקשה, אבל בינתיים אין לנו ברירה, דליה.

רוני בר-און: אברום יעשה את זה.

אברהם בורג: מה שצריך לעשות עכשיו, יושב ראש הוועדה צריך לפנות ליושב ראש הכנסת, נדמה לי ששם הסמכויות - אריה, אני צודק.

א' האן: כן, אבל יש בעיה, החוק מנוסח בצורה כזאת שקשה לך מאוד להקים ועדה.

רוני בר-און: לא קשה.

רוני בר-און: אי-אפשר להקים אלוני, כי אלוני מושתת על החלטות שלנו.

אברהם בורג: נקבע ישיבה, ארבל אריה ואני, לראות להציע הצעת חוק שנוכל לחיות עם הסעיף הזה.

אברהם בורג: לא צריך את החוק של אבי יחזקאל.

דליה איציק: אתה יכול לקרוא לזה ועדת חריגים.

אברהם בורג: אלמד את הנושא.

רוני בר-און: מה רוצה לומר לנו ליאור וינטרוב שהוא יושב ראש ועד העוזרים הפרלמנטריים, ולמי אתה עוזר?

ליאור וינטרוב: לחבר-הכנסת רן כהן.

רוני בר-און: חבר-הכנסת רשף חן, בבקשה, ואני מתנצל.

רוני בר-און: ליאור, תדבר אחרי חבר-הכנסת רשף.

רשף חן: דליה, אנחנו לא קיבלנו קופה שאנחנו רשאים לחלק אותה כמו שאנחנו רוצים.

רשף חן: יש אינטרס שיהיו לנו עובדים מקצועיים.

רשף חן: הגדרה של עובדים מקצועיים היא לא רק אקדמאים, יש פה כל מיני קריטריונים.

רשף חן: צריך להבדיל בין הרעיון של דליה שהוא רעיון מוזר, לטעמי, שבו גם אם שני העובדים לא מקצועיים.

רשף חן: לעומת רעיון שהוא כן טוב, ושצריך לקדם אותו, והוא שאם שני העובדים עונים על ההגדרה של מקצועיים, אפשר יהיה לחלק שיהיה ביניהם שוויון, זה דבר שמתקבל על הדעת.

רוני בר-און: תודה.

רוני בר-און: ליאור וינטרוב, בבקשה.

ליאור וינטרוב: אני רוצה לדבר על שלושה נושאים.

ליאור וינטרוב: הנושא הראשון – הצעתו של אופיר פינס לחלק את התוספת היתה כבר בכנסת ה-15.

ליאור וינטרוב: באיזה שהוא שלב, עם כינוסה של הכנסת ה-16, ולכן יש עדיין עוזרים שעובדים מהכנסת הקודמת שעדיין מקבלים את התוספת המחולקת הזאת, ואחרים שמנסים לקבל אותה לא יכולים, יש פה אפילו פגיעה בשוויון.

ארבל אסטרחן: רק כאלה שהתחילו לפני - - - יש כאלה שקיבלו.

ליאור וינטרוב: לגבי הנושא השני, אנחנו סבורים שלא כדאי לבטל באופן גורף את הקשר שבין ותק והשכלה לבין הבכירות.

ליאור וינטרוב: יחד עם זאת אנחנו יודעים שיש עוזרים מסוימים שמסיבות אישיות, כאלה ואחרות או בגלל פעלם הציבורי יוצא הדופן, הם שווים לחבר כנסת יותר מכל עוזר בכיר בעל כל השכלה שהיא.

ליאור וינטרוב: לכן, אנחנו חושבים להמליץ להקים ועדת חריגים, אם ציבורית ואם בכנסת, שתדון בכל נושא לגופו.

ליאור וינטרוב: מצד שני, את הנורמה נשאיר כנורמה, הבכירות קשורה לוותק ולהשכלה.

רוני בר-און: אברום, אני מציע לצרף אותו לפאנל שלכם, תשמע גם את דעת הנוער.

רוני בר-און: תודה רבה.

רוני בר-און: 4.

רוני בר-און: קביעת מסגרת דיון להצעה להביע אי-אמון בממשלה

רוני בר-און: הנושא הבא: קביעת מסגרת דיון להצעה להביע אי-אמון בממשלה בשל המשך השביתות במשק והמצב הכלכלי-חברתי והביטחוני, של סיעת עבודה-מימד.

רוני בר-און: אני מבין שהסכמתם על שלוש דקות לסיעה - ישיבת הכנסת תסתיים היום מוקדם, יש הרבה חברי כנסת שנוסעים להילולא - מי בעד ההצעה?

רוני בר-און: מי נגד?

רוני בר-און: הצבעה בעד – רוב נגד – אין נמנעים – אין ההצעה שמסגרת הדיון בהצעת אי-האמון תהיה שלוש דקות לסיעה, נתקבלה.

רוני בר-און: פה אחד, ההצעה נתקבלה.

רוני בר-און: תודה רבה, הישיבה נעולה.